 






MAŽOS VERTĖS VIEŠOJO PIRKIMO 
„EKSPONATŲ DRAUDIMO PASLAUGOS“
SKELBIAMOS APKLAUSOS SPECIALIOSIOS SĄLYGOS 


TURINYS	
1.	Bendra informacija	1
2.	Pirkimo objektas	1
3.	Tiekėjų pašalinimo pagrindai, kvalifikacijos reikalavimai ir reikalaujami kokybės vadybos sistemos ir (arba) aplinkos apsaugos vadybos sistemos standartai	1
4.	Reikalavimai, susiję su nacionaliniu saugumu	2
5.	Specialieji reikalavimai pasiūlymų rengimui ir pateikimui	2
6.      Pasiūlymo galiojimo užtikrinimas	2
7.	Pasiūlymų vertinimas	2
8.     Sutarties sudarymas	2
9.     Priedai	3

1.1. Perkančioji organizacija arba Muziejus – Nacionalinis muziejus Lietuvos Didžiosios Kunigaikštystės valdovų rūmai (juridinio asmens kodas 302297628), Katedros a. 4,  LT-01143 Vilnius. Perkančioji organizacija yra PVM mokėtoja.
1.2. Pirkimas neatliekamas naudojantis centralizuotų pirkimų katalogu, nes pirkimo objekto centralizuotame pirkimų kataloge (CPO) nėra.
1.3. Pirkimo Komisija nėra sudaroma. 
[bookmark: _Hlk163547301]1.4. Atliekamas žaliasis pirkimas. Pirkimas vykdomas vadovaujantis Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ 4 punkto 4.4.3 papunkčiu. Aplinkos apaugos kriterijai nustatyti specialiųjų pirkimo sąlygų 4 priede.
1.5. Bendrosios pirkimo sąlygos yra neatskiriama šių pirkimo sąlygų dalis.
2. [bookmark: _Toc221287193]Pirkimo objektas

2.1.  Perkančioji organizacija numato įsigyti dviejų tarptautinių parodų kompleksinio draudimo eksponatų pervežimo ir eksponavimo metu paslaugas. Reikalavimai pirkimo objektui nustatyti specialiųjų pirkimo sąlygų 4 priede.
2.2. Pirkimo objektas į dalis neskaidomas. Pirkimo apimtys, reikalavimai ir techninė specifikacija apibrėžti specialiųjų pirkimo sąlygų 4 priede.
2.3. Jeigu apibūdinant pirkimo objektą techninėje specifikacijoje nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, turi būti laikoma, kad kiekviena tokia nuoroda yra pateikta su žodžiais „arba lygiavertis“. 
2.4. Jeigu apibūdinant pirkimo objektą techninėje specifikacijoje nurodytas standartas, techninis liudijimas ar bendrosios techninės specifikacijos (Europos standartą perimantis Lietuvos standartas, Europos techninio įvertinimo patvirtinimo dokumentas, informacinių ir ryšių technologijų bendrosios techninės specifikacijos, tarptautinis standartas, kitos Europos standartizacijos organizacijų nustatytos techninių normatyvų sistemos, nacionaliniai standartai, nacionaliniai techniniai liudijimai arba nacionalinės techninės specifikacijos, susijusios su darbų projektavimu, sąmatų apskaičiavimu ir vykdymu bei prekių naudojimu), turi būti laikoma, kad kiekviena tokia nuoroda yra pateikta su žodžiais „arba lygiavertis“. 
3. [bookmark: _Toc221287194]Tiekėjų pašalinimo pagrindai, kvalifikacijos reikalavimai ir reikalaujami kokybės vadybos sistemos ir (arba) aplinkos apsaugos vadybos sistemos standartai 

3.1. Reikalavimai dėl tiekėjo ir subtiekėjų (jeigu taikoma), ūkio subjektų, kurių pajėgumais tiekėjas remiasi, pašalinimo pagrindų nebuvimo bei jų nebuvimą patvirtinantys dokumentai nurodyti specialiųjų pirkimo sąlygų 3 priede. 
3.2. Tiekėjams nustatomi kvalifikacijos reikalavimai, ir (arba) reikalavimai dėl kokybės vadybos sistemos ir (arba) aplinkos apsaugos vadybos sistemos standartų laikymosi ir jų atitiktį patvirtinantys dokumentai nurodyti specialiųjų pirkimo sąlygų 3 priede. Tiekėjas, teikdamas pasiūlymą, įsipareigoja, kad sutartį vykdys tik teisę verstis atitinkama veikla turintys asmenys.
4. [bookmark: _Toc221287195]Reikalavimai, susiję su nacionaliniu saugumu 

4.1. Pirkime nacionalinio saugumo reikalavimai nėra taikomi.
5. [bookmark: _Toc221287196]Specialieji reikalavimai pasiūlymų rengimui ir pateikimui

5.1. Tiekėjo pasiūlymą sudaro CVP IS pateikiamų ir žemiau nurodytų dokumentų visuma:
5.1.1. Tiekėjo pasiūlymas, parengtas pagal specialiųjų pirkimo sąlygų 5 priede pateiktą pasiūlymo formą ir pasiūlymo formoje nurodyti ir kiti, tiekėjo nuomone, būtini dokumentai (jų kopijos).
5.2. Perkančioji organizacija nereikalauja, kad pasiūlymas būtų pasirašytas.
5.3. Pasiūlymas turi būti parengtas lietuvių arba anglų kalbomis. Jei kurie nors su pasiūlymu teikiami dokumentai parengti ne ta kalba, kuria reikalaujama, turi būti pateiktas tikslus vertimas į reikalaujamą kalbą. 
5.4. Pasiūlymuose nurodytos kainos bus vertinamos eurais. Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį pasiūlymų pateikimo dieną.
5.5. Bendra pasiūlymo kaina (sąnaudos) su PVM  turi būti nurodoma dviejų skaitmenų po kablelio tikslumu. Šią kainą sudarančios kainos sudedamosios dalys ar įkainiai gali būti išreikšti neribojant skaitmenų po kablelio kiekio. 
5.6. Tiekėjų pasiūlymuose nurodytos kainos bus vertinamos ir lyginamos su visais mokesčiais, įskaitant PVM. 
5.7. Kvalifikaciją įrodančių dokumentų bus prašoma pateikti  tik galimą Pirkimo pirkimo laimėtoją.


[bookmark: _Toc221287197]6. Pasiūlymo galiojimo užtikrinimas

6.1.  Perkančioji organizacija nereikalauja užtikrinti pasiūlymo galiojimą, tačiau pasilieka teisę kreiptis į teismą dėl žalos, atsiradusios dėl to, kad pasiūlymo galiojimo laikotarpiu tiekėjas pakeičia ar atšaukia savo pasiūlymą ar pirkimo laimėtojas atsisako sudaryti sutartį, atlyginimo.

7. [bookmark: _Toc15392775][bookmark: _Toc221287198]Pasiūlymų vertinimas

7.1.  Perkančioji organizacija ekonomiškai naudingiausią pasiūlymą išrenka pagal tiekėjo pasiūlyme nurodytą kainą, kuri turi būti apskaičiuota ir nurodyta taip, kaip reikalaujama specialiųjų pirkimo sąlygų 5 priede. 
7.2. Laimėjusiu pasiūlymu galės būti pripažintas tik 1 (vienas) ekonomiškai naudingiausias pasiūlymas, esantis pasiūlymų eilės pirmojoje vietoje. 
7.3. Perkančioji organizacija atmes tiekėjo pasiūlymą, jeigu kartu su pasiūlymu nebus pateikti šie pirkimo sąlygose reikalaujami pateikti dokumentai: pasiūlymo forma su nurodytu pirkimo objektu ir pasiūlymo kaina. 

[bookmark: _Ref39425999][bookmark: _Ref39426005][bookmark: _Toc126333937][bookmark: _Toc221287199]8. Sutarties sudarymas

8.1. Ši pirkimo procedūra atliekama siekiant sudaryti sutartį su tiekėju, kurio pasiūlymas, vadovaujantis pirkimo sąlygose nustatyta tvarka, bus pripažintas laimėjęs. 
8.2. Esminės sutarties sąlygos: 
8.2.1. Teritorija, kurioje galioja draudimo apsauga, yra: Ukrainos Respublika, Lenkijos Respublika ir Lietuvos Respublika.
8.2.2. Sutartis galioja nuo 2026-11-23 iki 2027-09-15.
8.2.3. Draudimo tipas „nuo vinies iki vinies“ – „from nail to nail“.
8.2.4. Draudimas nuo visų rizikų.
8.2.5. Pagrindinė ir besąlyginė sąlyga – eksponatų nuosavybė, nepaisant draudiminių įvykių, išmokų ir pan., išlieka: Parodos „Johanas Georgas Pinzelis. Baroko ekspresija“ - Lvivo nacionalinės Boryso Voznickio dailės galerija; parodos „Ukrainos barokas“ - Andrejaus Šeptickio nacionalinis muziejus Lvive.
8.2.6. Eksponatų vertė – nekintanti, nurodyta Techninės specifikacijos (Priedas Nr. 4) 2 punkte.
8.2.7. Taikoma išskaita turi būti nulinė kiekvienam įvykiui.
8.2.8. Reikalavimai draudimo dokumentams: visi dokumentai – draudimo liudijimas (polisas) / sertifikatas, draudimo sąlygos / taisyklės ir visi kiti dokumentai reglamentuojantys draudimo sutarties išaiškinimą privalo būti pateikti lietuvių ir anglų kalbomis.


[bookmark: _Toc221287200]9. Priedai 

[bookmark: _Hlk190717198]Pirkimo sąlygų 1 priedas „Terminai“ (prisegta atskiru dokumentu) . 
Pirkimo sąlygų 2 priedas „Bendrosios pirkimo sąlygos“ (prisegta atskiru dokumentu).
Pirkimo sąlygų 3 priedas „Tiekėjų pašalinimo pagrindai ir kvalifikacijos reikalavimai“ (prisegta atskiru dokumentu).
Pirkimo sąlygų 4 priedas „Techninė specifikacija“ (prisegta atskiru dokumentu).
Pirkimo sąlygų 5 priedas „Pasiūlymo forma“ (prisegta atskiru dokumentu).
[bookmark: _Hlk190716868]Pirkimo sąlygų 6 priedas „Deklaracija dėl sutikimo būti subtiekėju / ūkio subjektu“ (prisegta atskiru dokumentu).

